b'\n_START_ARTICLE_\nNorStone\n_START_PARAGRAPH_\nNorStone er Norges st\xc3\xb8rste produsent av sand, pukk og grus. Bedriften har hovedtyngden av sin produksjon i Rogaland, men har ogs\xc3\xa5 produksjonssteder i Hordaland, Telemark og \xc3\x98stfold. NorStone er en del av HeidelbergCement._NEWLINE_Sand, pukk- og grus blir i f\xc3\xb8rste rekke brukt som tilslag i betong og asfalt. Det produseres ogs\xc3\xa5 for entrepren\xc3\xb8rbransjen, spesielt vegbygging. Offshore benyttes pukk som underlag for undervannsinstallasjoner, og til \xc3\xa5 underst\xc3\xb8tte og dekke over r\xc3\xb8rledninger.'